**OPERATIVNI PROGRAM**

**„UČINKOVITI LJUDSKI POTENCIJALI“ 2014. – 2020.**

**KOMUNIKACIJSKI PLAN**

**ZA 2019. GODINU**



Sadržaj

[Uvod 3](#_Toc499028729)

[Komunikacijske aktivnosti 5](#_Toc499028730)

[1. opći komunikacijski cilj 5](#_Toc499028731)

[Zajedničke komunikacijske aktivnosti obuhvaćene specifičnim komunikacijskim ciljevima 1.1., 1.2. i 1.3. 6](#_Toc499028732)

[­ Organizacija informativnih događanja 6](#_Toc499028733)

[­ Održavanje mrežnih stranica (www.strukturnifondovi.hr/www.esf.hr/www.gzm.hr) 7](#_Toc499028734)

[­ Izrada i distribucija informativnih i promotivnih materijala 8](#_Toc499028735)

[­ Provođenje medijskih i informativnih kampanja 8](#_Toc499028736)

[­ Provođenje istraživanja, analiza i evaluacija 9](#_Toc499028737)

[­ Širenje informacija o rezultatima evaluacija 10](#_Toc499028738)

[­ Prikupljanje povratnih informacija o uspješnosti provedenih mjera promidžbe i vidljivosti 10](#_Toc499028739)

[­ Društvene mreže (Facebook, Instagram, Twiter i sl.) 11](#_Toc499028740)

[­ Sudjelovanje u komunikacijskim aktivnostima Koordinacijskog tijela 11](#_Toc499028741)

[1.2. specifični komunikacijski cilj 12](#_Toc499028742)

[1.2.1. Organizacija informativnih radionica/dana 12](#_Toc499028743)

[1.2.2. Provođenje javnih savjetovanja sa zainteresiranom javnošću 13](#_Toc499028744)

[1.3. specifični komunikacijski cilj 14](#_Toc499028745)

[1.3.1. Organizacija i održavanje radionica i drugih aktivnosti vezanih uz jačanje kapaciteta (provedbene radionice) 14](#_Toc499028746)

[2. opći komunikacijski cilj 14](#_Toc499028747)

[2.1. specifični komunikacijski cilj 15](#_Toc499028748)

[2.1.1. Provođenje aktivnosti Mreže osoba za informiranje i komunikaciju 15](#_Toc499028749)

[2.1.2. Organiziranje i održavanje radionica/seminara/edukacija/konferencija vezanih uz jačanje kapaciteta osoba za informiranje i komunikaciju 15](#_Toc499028750)

[2.1.3. Komuniciranje putem institucionalne liste e-pošte 16](#_Toc499028751)

[2.1.4. Izrađivanje uputa/strategija/pravila 16](#_Toc499028752)

[Ispunjenje indikatora za Komunikacijski plan Operativnog programa „Učinkoviti ljudski potencijali“ 2014. – 2020. za 2019. godinu 17](#_Toc499028753)

[Vremenski raspored 18](#_Toc499028754)

[Pokazatelji rezultata i ostvarenja Tehničke pomoći OPULJP-a u području informiranja i komunikacije 20](#_Toc499028755)

|  |
| --- |
|  |

Prilog 1 - Indikatori Komunikacijskog plana Operativnog programa „Učinkoviti ljudski potencijali“ 2014. – 2020. za 2019. godinu

Prilog 2 – Indikativni proračun za 2019. godinu

# Uvod

 Ministarstvo rada i mirovinskoga sustava Upravljačko tijelo za Operativni program “Učinkoviti ljudski potencijali“ 2014. – 2020. (u daljnjem tekstu: UT) u suradnji s tijelima u Sustavu upravljanja i kontrole korištenja Europskog socijalnog fonda (u daljnjem tekstu: tijela u Sustavu) izrađuje Komunikacijski plan na godišnjoj razini (u daljnjem tekstu: KP).

 KP utvrđuje okvir za postizanje specifičnih ciljeva utvrđenih Komunikacijskom strategijom Operativnog programa „Učinkoviti ljudski potencijali“ 2014. – 2020. (u daljnjem tekstu: KS) detaljno razrađujući aktivnosti i mjere informiranja i vidljivosti na operativnoj razini u svrhu provedbe utvrđenih ciljeva. Kao ključni dokument koji razrađuje pojedine komunikacijske aktivnosti u okviru specifičnih ciljeva KP utvrđuje i ciljane skupine, indikativan vremenski slijed aktivnosti, proračun za provedbu komunikacijskih aktivnosti, mehanizme upravljanja i provedbe te praćenje provedenih aktivnosti. Svi opći i specifični komunikacijski ciljevi usko su povezani s programom i upravljačkim ciljevima.

 Glavni cilj komunikacijskih aktivnosti tijekom 2019. godine je podizanje svijesti javnosti kroz aktivno komuniciranje i informiranje o mogućnostima sufinanciranja u okviru Europskog socijalnog fonda (u daljnjem tekstu: ESF), kao i o njegovim postignućima, rezultatima i učincima, s naglaskom na dostupnost i transparentnost korištenja sredstava.

 Kako bi se ostvario glavni komunikacijski cilj UT će, u suradnji s posredničkim tijelima, raditi na:

* osiguravanju pozitivne percepcije o ESF-u putem medijske pokrivenosti;
* podizanju svijesti o ulozi ESF-a te njegovom doprinosu pametnom, održivom i uključivom rastu u Republici Hrvatskoj;
* povećanju informiranosti i uključivanju posebnih ciljnih skupina;
* komunikaciji putem mrežnih stranica, kojima se osigurava pristup informacijama o ESF-u;
* izobrazbi imenovanih osoba za informiranje i komunikaciju Operativnog programa „Učinkoviti ljudski potencijali“ 2014. – 2020. (u daljnjem tekstu: OPULJP);
* pružanju točnih i jasnih informacija mogućim korisnicima o mogućnostima sufinanciranja u okviru ESF-a te osiguravanju pristupa informacijama na transparentan način i na svim razinama;
* trajnom poboljšanju informacijskih i komunikacijskih mjera na temelju povratnih informacija dobivenih kroz istraživanja ili izravno od korisnika, i
* osiguravanju provedbe odgovarajućih mjera u cilju ispunjenja zahtjeva u pogledu informiranja i komunikacije iz propisa Europske unije

 Tijekom provedbe komunikacijskih aktivnosti utvrđenih Komunikacijskim planom tijela u Sustavu dužna su poštivati primjenu Grafičkih standarda OPULJP-a[[1]](#footnote-1), koji trebaju poslužiti kao praktični alat za pomoć u oblikovanju i izradi promotivnih i informativnih materijala.

 Plan komunikacijskih aktivnosti na godišnjoj razini UT podnosi Odboru za praćenje Operativnog programa „Učinkoviti ljudski potencijali“ 2014. – 2020. (u daljnjem tekstu: OzP) na odobrenje krajem tekuće godine za narednu godinu.

Komunikacija kao horizontalni zadatak uključuje UT i posrednička tijela:

* Upravljačko tijelo (UT): Ministarstvo rada i mirovinskoga sustava;
* Posrednička tijela razine 1 (u daljnjem tekstu: PT1): Ministarstvo rada i mirovinskoga sustava, Ministarstvo za demografiju, obitelj, mlade i socijalnu politiku, Ministarstvo kulture, Ministarstvo turizma, Ministarstvo zdravstva, Ministarstvo znanosti i obrazovanja, Ured za udruge Vlade RH;
* Posrednička tijela razine 2 (u daljnjem tekstu: PT2): Hrvatski zavod za zapošljavanje, Agencija za strukovno obrazovanje i obrazovanje odraslih, Nacionalna zaklada za razvoj civilnoga društva.

 Tijekom 2019. godine UT će osigurati provedbu informacijskih i komunikacijskih mjera za što je odgovoran u skladu sa člankom 115. Uredbe (EU) br. 1303/2013.

 Posrednička tijela će komunikacijskim aktivnostima promicati pojedine investicijske prioritete odnosno specifične ciljeve OPULJP-a u okviru svoje nadležnosti, a pomoću različitih kanala koji su im na raspolaganju. Pri provedbi aktivnosti utvrđenih KP-om za 2019. godinu, koristit će se administrativni kapaciteti tijela odnosno imenovane osobe za informiranje i komunikaciju (OIK).

Prilikom provedbe komunikacijskih aktivnosti (organiziranja promotivnih i informativnih događanja) svakako treba imati u vidu poštivanje horizontalnih načela (jednake mogućnosti, ravnopravnost spolova i ostali), kao i osiguranje dostupnosti za ranjive skupine, posebno djecu s teškoćama u razvoju, osobe s invaliditetom i sl.

 Posrednička tijela će koristiti posebne mjere i aktivnosti (informativne i provedbene radionice i slična vrsta događanja) za moguće korisnike kako bi se povećala njihova razina obaviještenosti i znanja o mogućnostima sufinanciranja i načinu prijavljivanja projektnih prijedloga. Aktivnosti za moguće korisnike bit će provedene tako da se sve informacije prenose na jednostavan i razumljiv način i na svim informativnim materijalima prikazane primjenom odredbi Grafičke knjige standarda OPULJP-a 2014. – 2020.

 Tijela u Sustavu, s ciljem što kvalitetnije koordinacije i provedbe mjera komunikacijskih aktivnosti, imenovale su osobe za informiranje i komunikaciju (u daljnjem tekstu: OIK) koje zajednički čine Mrežu osoba za informiranje i komunikaciju (u daljnjem tekstu: Mreža OIK-a). Mreža OIK-a osigurava provedbu aktivnosti informiranja i komunikacije na razini Operativnog programa „Učinkoviti ljudski potencijali“ 2014. – 2020. te pruža podršku mogućem korisnicima sredstava i zainteresiranoj javnosti.

 Kontinuirana kontrola pravovremene i kvalitetne provedbe svih utvrđenih komunikacijskih aktivnosti osigurana je kroz mehanizam redovne komunikacije i koordinacije svih tijela u Sustavu i održavanje sastanaka Mreže OIK-a.

 Aktivnosti u okviru ovog KP-a provodit će se tijekom 2019. godine te će se sukladno potrebi ažurirati.

 Komunikacijske aktivnosti utvrđene KP-om, koje se provode u okviru OPULJP-a, financiraju se iz sredstava tehničke pomoći, odnosno Prioritetne osi 5, Specifičnog cilja 3.

 Predviđena financijska sredstva (10,000,000.00 EUR) osigurat će učinkovitiju i kvalitetniju provedbu komunikacijskih i promotivnih aktivnosti s ciljem što bolje provedbe OPULJP-a i apsorpcije sredstava. Iznos obuhvaća doprinos EU-a (85%) i nacionalnog sufinanciranja (15%). Sredstva se koriste u skladu s uvjetima i zahtjevima opisanim u OPULJP-u te primjenjivim pravilima i procedurama.

 Sva tijela u Sustavu komunikacijske aktivnosti financiraju u okviru sredstava tehničke pomoći koja su utvrđena u skladu s metodologijom raspodjele tehničke pomoći koju donosi UT.

 Indikativni proračun za komunikacijske aktivnosti za 2019. godinu za sva tijela u Sustavu prikazan je u okviru Priloga 02 – Indikativni proračun komunikacijskih aktivnosti za 2019. godinu.

# Komunikacijske aktivnosti

U skladu s Komunikacijskom strategijom za Operativni program „Učinkoviti ljudski potencijali“ 2014. – 2020., KP za 2019. godinu sadrži aktivnosti utvrđene u okviru dva opća komunikacijska cilja:

1. Promicanje mogućnosti i rezultata ESI fondova/ESF-a koji su Hrvatskoj na raspolaganju u razdoblju 2014.-2020. u svrhu postizanja društvenog i gospodarskog razvoja Republike Hrvatske;
2. Jačanje povjerenja javnosti u institucije i procese upravljanja i korištenja sredstava ESI fondova/ESF-a kroz kontinuirano jačanje transparentnosti korištenja ESI fondova/ESF-a u skladu s propisima Europske unije i načelima najbolje prakse.

|  |
| --- |
| 1. opći komunikacijski cilj |
| Promicanje mogućnosti i rezultata ESI fondova/ESF-a koji su Hrvatskoj na raspolaganju u razdoblju 2014.-2020. u svrhu postizanja društvenog i gospodarskog razvoja Republike Hrvatske. |

|  |
| --- |
| ***1.1. specifični komunikacijski cilj:*** |

*Informiranje javnosti o mogućnostima i rezultatima ESF-a u razdoblju 2014. - 2020. u svrhu učinkovitije apsorpcije sredstava i osiguranje transparentnosti upravljanja i provedbe OPULJP-a, njegovih rezultata i primjera dobre prakse.*

|  |
| --- |
| ***1.2. specifični komunikacijski cilj:*** |

*Povećanje razine osviještenosti mogućih korisnika na nacionalnoj, lokalnoj i regionalnoj razini o mogućnostima sufinanciranja projekata iz ESF-a, načinu prijavljivanja projektnih prijedloga na pozive na dostavu projektnih prijedloga, Kriterijima odabira te rezultatima OPULJP-a.*

|  |
| --- |
| ***1.3. specifični komunikacijski cilj:*** |

*Povećanje kapaciteta korisnika i pružanje potpore za aktivno uključivanje korisnika u provedu projekta.*

## Zajedničke komunikacijske aktivnosti obuhvaćene specifičnim komunikacijskim ciljevima 1.1., 1.2. i 1.3.

### Organizacija informativnih događanja

 Kako bi zadržali visoku razinu informiranja i komunikacije te poticali kontinuirani dijalog sa svim ciljanim skupinama na svim razinama (nacionalnoj, područnoj i lokalnoj), UT će tijekom godine organizirati niz informativnih događanja (konferencija, predstavljanja OPULJP-a/ESF-a, seminara, info-dana, radionica, okruglih stolova, panela, svečanih dodjela ugovora o bespovratnim sredstvima, sajmova i slično).

Navedene aktivnosti, s ciljem upoznavanja/informiranja izobrazbe opće javnosti i ostalih ciljanih skupina o mogućnostima u okviru ESF-a i pojedinog poziva na dostavu projektnih prijedloga, provodi UT u suradnji s PT1 i PT2. Prema potrebi u okviru svoje sektorske nadležnosti informativna događanja će organizirati i PT1 (u suradnji s PT2).

Prilikom organiziranja promotivnih i informativnih događanja svakako treba imati u vidu poštivanje horizontalnih načela.

U okviru održivog razvoja, aktivnosti se odnose na zaštitu okoliša, učinkovitost resursa, ublažavanje posljedica klimatskih promjena i prilagodba istima, spremnost na katastrofe te suzbijanje rizika i upravljanje rizicima, a cilj ovog horizontalnog prioriteta je osigurati da svaka aktivnost koja je podržana intervencijama iz javnih izvora podržava održivi razvoj u svim svojim komponentama te na taj način podržava povećanje ekološke, ekonomske i društvene održivosti.

Jednake mogućnosti i nediskriminacija odnose se na opis aktivnosti kojima se promiču jednake mogućnosti i suzbijanje diskriminacije na osnovi spola, rasnog ili etničkog podrijetla, vjere ili uvjerenja, invaliditeta, dobi ili spolne orijentacije tijekom pripreme, izrade i provedbe Operativnog programa, a posebno u pogledu pristupa financiranju, uzimajući u obzir potrebe različitih ciljanih skupina u riziku od diskriminacije, osobito zahtjeve s ciljem osiguranja pristupa osobama s invaliditetom.

Ravnopravnost između muškaraca i žena odnose se na doprinos u promicanju ravnopravnosti muškaraca i žena i gdje je primjenjivo, strukture kojima se osigurava integracija rodne perspektive na programskoj i operativnoj razini. Ravnopravnost muškaraca i žena je, isto kao i jednake mogućnosti i nediskriminacija, temeljno načelo OPULJP-a.

Tijekom 2019. godine, UT će organizirati veliku informativnu godišnju aktivnost odnosno događanje koje će promicati mogućnosti sufinanciranja u okviru ESF-a i kojom se će se predstaviti dosadašnja postignuća u okviru provedbe.

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji, mogući korisnici |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj sudionika, broj događanja |
| **Institucija nadležna** **za provedbu aktivnosti:** | Upravljačko tijelo i posrednička tijela razine 1 u suradnji s posredničkim tijelima razine 2 |

### Održavanje mrežnih stranica (www.strukturnifondovi.hr/www.esf.hr/www.gzm.hr)

Mrežne stranice kao glavni izvor informiranja o strukturnim fondovima odnosno ESF-u sadrže ključne informacije o objavljenim natječajima, operacijama/projektima, informativnim događanjima, sjednicama OzP-a, dokumentima odgovarajućim za provedbu OPULJP-a, evaluacijskim aktivnostima, komunikacijskim aktivnostima i drugim odgovarajućim dijelovima provedbe OPULJP-a.

Održavanje mrežnih stranica obuhvaća informiranje opće javnosti i ostalih ciljanih skupina putem [www.strukturnifondovi.hr](http://www.strukturnifondovi.hr), [www.esf.hr](http://www.esf.hr) i [www.gzm.hr](http://www.gzm.hr). Redovno ažuriranje informacija vršit će se u odnosu na objavu poziva na dostavu projektnih prijedloga, objavu vijesti, najave događanja, objavu rasporeda održavanja radionica, ažuriranje Popisa operacija u okviru OPULJP-a i slično. Navedene aktivnosti izvršavaju tijela u Sustavu, sukladno svojoj sektorskoj nadležnosti, a u skladu s KS.

U svrhu osiguravanja transparentnosti potpore dobivene iz fondova, UT će objavljivati popis operacija u obliku tablice s podacima koja omogućuje razvrstavanje, pretraživanje, izvlačenje, usporedbu i laku objavu na internetu, (CSV ili XML formatu) na središnjim mrežnim stranicama [www.esf.hr](http://www.esf.hr) i [www.strukturnifondovi.hr](http://www.strukturnifondovi.hr).

Posrednička tijela razine 1 odgovorna su za objavu poziva na dostavu projektnih prijedloga te svih drugih dokumenata/informacija vezanih uz pojedini poziv (utvrđeni Smjernicama i Priručnicima o postupanju tijela u Sustavu), kao i informacija o objavljenim savjetovanjima o ključnim elementima operacija i info-radionicama za moguće prijavitelje.

 Popis operacija objavljuje se na hrvatskom jeziku, a naslovi polja s podacima bit će objavljeni i na engleskom jeziku. Popis operacija iz članka 115. stavka 2. Uredbe (EU) br. 1303/2013 sadržavat će polja s podacima kako je navedeno u Prilogu XII navedene Uredbe. Popis operacija ažurirat će se najmanje svakih šest mjeseci. Sve informacije redovito će se objavljivati i na mrežnim stranicama tijela u Sustavu.

 U okviru ove komunikacijske aktivnosti UT će postupkom Javne nabave/bagatelne nabave provesti i koordinirati postupak unaprjeđenja mrežne stranice [www.esf.hr](http://www.esf.hr).

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji, mogući korisnici, korisnici i njihovi partneri |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj objava |
| **Institucija nadležna** **za provedbu aktivnosti:** | Upravljačko tijelo, posrednička tijela razine 1 i razine 2 |

### Izrada i distribucija informativnih i promotivnih materijala

 Informativni materijali neophodni su za uspješno širenje ključnih poruka te igraju važnu ulogu u komunikaciji s ciljanim skupinama. Kako bi se na primjeren i uspješan način predstavili ESF projekti i događanja koja imaju za cilj promovirati mogućnosti koje se pružaju kroz ESF i slično, osobito je važno staviti naglasak na oblikovanje promotivnih i informativnih materijala. Informativni materijali uključuju priručnike, brošure, kompendije dobre prakse, letke i slično dok se u promotivne materijale ubrajaju rokovnici, blokovi, olovke, majice, bedževi, platnene vrećice, kišobrani, prijenosni mediji koji uključuju informacije o ESF-u (USB-ovi), „*roll-up banneri*“, plakati i slično.

 Sve informativne i promotivne materijale UT/ tijela u Sustavu će izraditi u skladu s Uputama za korisnike sredstava vezano uz informiranje, komunikaciju i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020.[[2]](#footnote-2) i temeljem upute o primjeni grafičkog standarda „Vizualni identitet (Knjiga standarda) – OP Učinkoviti ljudski potencijali“[[3]](#footnote-3).

 Distribucija promotivnih i informativnih materijala vršit će se u okviru organizacije informativnih događanja od strane tijela u Sustavu te. Ukoliko je moguće, informativni materijali bit će dostupni putem mrežnih stranica www.strukturnifondovi.hr, www.esf.hr i www.gzm.hr te mrežnih stranica tijela u Sustavu.

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji, mogući korisnici, korisnici i njihovi partneri |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj izrađenih materijala |
| **Institucija nadležna** **za provedbu aktivnosti:** | Upravljačko tijelo, posrednička tijela razine 1 i razine 2 |

### Provođenje medijskih i informativnih kampanja

 Medijske i informativne kampanje, plaćeno oglašavanje na televiziji, radiju, nacionalnim i lokalnim tiskanim medijima i na internetskim portalima provodit će se s ciljem podizanja svijesti o ulozi ESF-a u Republici Hrvatskoj.

 U okviru aktivnosti oglašavanja izradit će se TV i radio oglasi koji će se prikazivati na televiziji (nacionalnim i komercijalnim) i radio postajama (nacionalnim i lokalnim) u Republici Hrvatskoj. Također će se pristupiti izradi tiskanog sadržaja/materijala i Internet *bannera*.

 Oglašavanje u tiskanim i elektroničkim medijima predstavlja važan dio u ciljanom prenošenju poruka općoj javnosti, a obuhvaća osmišljavanje, izradu i produkciju TV spotova, članaka, oglasa, radio oglasa, konferencije za medije, radionice za medije i slično.

 UT će provoditi medijske i informativne kampanje na razini OPULJP-a. Provedbu medijskih i informativnih kampanja na razini OPULJP-a koordinira UT.

 PT1 može po potrebi provoditi specifične medijske kampanje u okviru svoje sektorske nadležnosti u suradnji s UT i PT2.

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji, mogući korisnici |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj kampanja, broj oglasa  |
| **Institucija nadležna** **za provedbu aktivnosti:** | Upravljačko tijelo u suradnji sa posredničkim tijelima razine 1 i razine 2 |

### Provođenje istraživanja, analiza i evaluacija

UT / tijela u Sustavu će u svrhu praćenja, boljeg planiranja i provedbe komunikacijskih aktivnosti, u okviru mogućnosti za razdoblje 2014. - 2020., provoditi evaluacije, istraživanja i analize. U okviru Evaluacijskog plana za OPULJP 2014. – 2020. UT će provesti evaluaciju učinka mjera informiranja i komunikacije. Njezini rezultati će se koristiti za utvrđivanje učinkovitosti aktivnosti i samih alata te optimiziranje aktivnosti za iduće razdoblje. Rezultati i završna izvješća bit će javno dostupni na mrežnoj stranici [www.esf.hr](http://www.esf.hr).

UT će provesti ispitivanje javnosti o stavovima, trendovima i drugim odgovarajućim temama vezanim uz planiranje komunikacijskih aktivnosti, kako bi što učinkovitije došlo do potrebnih informacija za što bolju komunikaciju s različitim ciljanim skupinama.

 U svrhu izrade što kvalitetnijih evaluacijskih pitanja, metodologije i utvrđenja predmeta istraživanja, UT će razraditi iste u suradnji s PT1 sukladno njihovoj sektorskoj nadležnosti te uz podršku Evaluacijske upravljačke skupine Operativnog programa Učinkoviti ljudski potencijali 2014. -2020. (u daljnjem tekstu: Evaluacijska upravljačka skupina OPULJP-a).

|  |  |
| --- | --- |
| **Ciljna skupina:** | opća javnost, prenositelji informacija, mediji, tijela u Sustavu upravljanja i kontrole korištenja ESF-a i ostala tijela u sustavu ESI fondova, OzP OPULJP-a, Evaluacijska upravljačka skupina OPULJP-a |
| **Indikativan** **vremenski okvir:** | jednom godišnje |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj provedenih istraživanja/analiza/evaluacija, broj objavljenih rezultata provedenih istraživanja/analiza/evaluacija |
| **Institucija nadležna** **za provedbu aktivnosti:** | Upravljačko tijelo, posrednička tijela razine 1 i razine 2 |

### Distribucija informacija o rezultatima evaluacija

 UT će osigurati sustavnu distribuciju i dostupnost svih informacija o rezultatima provedenih evaluacija kako bi se osigurala jednostavna dostupnost i do najveće moguće mjere povećale koristi zaključaka za sve uključene dionike. U tom će se smislu rezultati vrednovanja proslijediti glavnim dionicima te objaviti na mrežnoj stranici [www.esf.hr](http://www.esf.hr).

 UT će osigurati javnu dostupnost Evaluacijskog plana OPULJP-a 2014. – 2020. kao i podatke o rezultatima provedenih evaluacija koristeći alate navedene u KS. Komunikacijski alati mogu uključivati (ne ograničavajući se samo na) objave na mrežnim stranicama, članke u biltenima, priopćenja za tisak i prezentacije prilikom javnih događanja.

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji, mogući korisnici, korisnici i njihovi partneri |
| **Indikativan** **vremenski okvir:** | kontinuirano (prema potrebi) |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj objava, broj događanja |
| **Institucija nadležna** **za provedbu aktivnosti:** | Upravljačko tijelo  |

### Prikupljanje povratnih informacija o uspješnosti provedenih mjera promidžbe i vidljivosti

 UT će kontinuirano pratiti učinke mjera informiranja i komunikacije praćenjem količine i kvalitete objave članaka u tiskanim i elektroničkim medijima na lokalnoj i nacionalnoj razini. Praćenje i prikupljanje informacija pružit će temelj za evaluaciju/procjenu učinkovitosti provedbe komunikacijskih aktivnosti.

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj članaka, broj medijskih objava |
| **Institucija nadležna** **za provedbu aktivnosti:** | Upravljačko tijelo  |

### Društvene mreže (Facebook, Instagram, Twiter i sl.)

 UT će izraditi Akcijski plan za korištenje društvenih mreža, te izraditi smjernice za tijela u Sustavu o uspostavi alata društvenih mreža u početnom razdoblju u kojem se planira pokretanje barem jednog kanala društvenih mreža.

 Sve potrebne pripremne radnje prije pokretanja aktivnosti na društvenim mrežama bit će navedene u Strategiji društvenih mreža i Akcijskom planu kako bi se po uspostavi funkcionalnosti novih kanala osigurala dinamična prisutnost na društvenim mrežama.

 UT će otvaranjem zajedničkih korisničkih računa (profila) na društvenim mrežama (Facebook i Twiter) uspostaviti novi način komunikacije prema ciljanim skupinama. Društvene mreže kao dinamičan i lako dostupan alat, omogućit će jednostavnije i kvalitetnije povezivanje s ciljanim skupinama te će se putem takve brze i učinkovite platforme uz minimalna ulaganja prenositi ključne poruke općoj javnosti i ostalim ciljnim skupinama.

 Na zajedničkim profilima UT će uz doprinos tijela u Sustavu koordinirati i objavljivati sve odgovarajuće informacije na razini OPULJP-a.

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji, mogući korisnici, korisnici i njihovi partneri |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj objava, broj pratitelja na društvenim mrežama |
| **Institucija nadležna** **za provedbu aktivnosti:** | Upravljačko tijelo u suradnji s posredničkim tijelima razine 1 i razine 2 |

### Sudjelovanje u komunikacijskim aktivnostima Koordinacijskog tijela

 Nacionalnu koordinaciju i uspostavu sustava informiranja i komunikacije o mogućnostima i rezultatima financiranja ESI fondova 2014. - 2020. u Republici Hrvatskoj provodit će Koordinacijsko tijelo – Ministarstvo regionalnoga razvoja i fondova Europske unije (u daljnjem tekstu: KT). KT će provoditi aktivnosti usmjerene na pružanje općih informacija o kohezijskoj politici EU i ESI fondovima.

 U okviru svih informativnih i komunikacijskih aktivnosti u organizaciji KT-a, UT će kontinuirano sudjelovati osiguravajući dosljednost i koherentnost komunikacijskih poruka i promidžbu vizualnog identiteta OPULJP-a.

|  |  |
| --- | --- |
| **Ciljna skupina:** | opća javnost, prenositelji informacija, dionici/donosioci odluka, mediji, mogući korisnici, korisnici i njihovi partneri |
| **Indikativan** **vremenski okvir:** | Kontinuirano (prema potrebi) |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj događanja, broj medijskih objava, broj/vrsta informativnih i promotivnih materijala |
| **Institucija nadležna** **za provedbu aktivnosti:** | Upravljačko tijelo u suradnji s posredničkim tijelima razine 1 i razine 2 |

**Komunikacijske aktivnosti po pojedinim specifičnim komunikacijskim ciljevima**

|  |
| --- |
| *1.2. specifični komunikacijski cilj* |

*Povećanje razine osviještenosti mogućih korisnika na nacionalnoj, lokalnoj i regionalnoj razini o mogućnostima sufinanciranja projekata iz ESF-a, načinu prijavljivanja projektnih prijedloga na Pozive na dostavu projektnih prijedloga Kriterijima odabira te rezultatima OPULJP-a.*

### 1.2.1. Organizacija informativnih radionica/dana

 Jačanje kapaciteta mogućih prijavitelja (što uključuje i one koji se prvi put susreću s izradom projekata sufinanciranog iz fondova EU i one koji su bili neuspješni na prijašnjim pozivima na dostavu projektnih prijedloga kao i one koji su već provodili projekte sufinancirane iz fondova EU) obuhvaća planiranje i organizaciju radionica prije i nakon pokretanja pojedinog poziva na dostavu projektnog prijedloga. Radionice su usmjerene na jačanje kapaciteta mogućih prijavitelja odnosno unaprjeđenje njihovih praktičnih znanja i vještina potrebnih za razvijanje uspješnih, odgovarajućih i izvedivih prijava koje će podnositi na poziv na dostavu projektnih prijedloga.

Ova aktivnost obuhvaća i ciljano tematsko umrežavanje i izobrazbe mogućih prijavitelja u suradnji s prepoznatim institucionalnim partnerima kao što su komore, nacionalni savezi i mreže podrške usmjerene organizacijama civilnog društva, a koji/e okupljaju/imaju pristup pojedinim ciljanim skupinama (organiziranje radionica, konferencija, seminara, info-dana, panela i drugih tematski prilagođenih aktivnosti).

PT1 će organizirati, u suradnji s PT2, jednu ili više informativnih radionica na kojima mogu sudjelovati svi mogući prijavitelji, vodeći pri tome računa o regionalnoj dimenziji pojedinih poziva te mjestima održavanja radionica.

PT1 će prema potrebi organizirati i radionice za moguće prijavitelje s osnovnim informacijama o postupanju vezano za pripremu projektnih prijedloga i upravljanje.

Također, u slučaju potrebe PT1 će organizirati „*ad-hoc*“ informativne radionice.

 Osnovni cilj je detaljnije informirati moguće prijavitelje o ciljevima, prioritetima i ostalim kriterijima poziva na dostavu projektnih prijedloga, postupku prijave na poziv te postupku dodjele bespovratnih sredstava.

|  |  |
| --- | --- |
| **Ciljna skupina:** | mogući korisnici |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj radionica, broj sudionika |
| **Institucija nadležna** **za provedbu aktivnosti:** | posrednička tijela razine 1 u suradnji s posredničkim tijelima razine 2 |

### 1.2.2. Provođenje javnih savjetovanja sa zainteresiranom javnošću

 Javna savjetovanja sa zainteresiranom javnošću su jednodnevni ili višednevni događaji na kojima će se vršiti savjetovanja o nacrtima ključnih elemenata poziva na dostavu projektnih prijedloga financiranih u okviru OPULJP-a. PT1 za otvoreni poziv na za dostavu projektnog prijedloga može provesti savjetovanje na aplikaciji e-savjetovanja (<https://savjetovanja.gov.hr/>), s objavom obavijesti o navedenom savjetovanju na svojoj mrežnoj stranci ili ESF mrežnoj stranici ([www.esf.hr](http://www.esf.hr)). Provedbu e-savjetovanja odobrava UT.

Također, javna savjetovanja sa zainteresiranom javnošću služit će i za stvaranje preduvjeta za izradu/revidiranje ključnih programskih dokumenata. Glavni elementi javnih savjetovanja sa zainteresiranom javnošću odnose se na prepoznavanje razvojnih potencijala, identificiranje prepreka za rast te definiciju ciljeva i prioriteta ulaganja.

 Kao komunikacijski alat, javna savjetovanja sa zainteresiranom javnošću predstavljat će transparentan i jasan vid dvosmjerne komunikacije s građanima te će ukazati na visok stupanj otvorenosti javne uprave u procesima donošenja odluka.

|  |  |
| --- | --- |
| **Ciljna skupina:** | mogući korisnici, prenositelji informacija, dionici/donosioci odluka |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj održanih javnih savjetovanja, broj provedenih e-savjetovanja |
| **Institucija nadležna** **za provedbu aktivnosti:** | Upravljačko tijelo, posrednička tijela razine 1 |

|  |
| --- |
| *1.3. specifični komunikacijski cilj* |

*Povećanje kapaciteta korisnika i pružanje potpore za aktivno uključivanje korisnika u provedbu projekta.*

### 1.3.1. Organizacija i održavanje radionica i drugih aktivnosti vezanih uz jačanje kapaciteta

 Jačanje kapaciteta korisnika (što uključuje i one koji se prvi put susreću s provedbom projekata sufinanciranih iz fondova EU i one koji su provodili projekte u okviru prijašnjih poziva na dodjelu bespovratnih sredstava) obuhvaća planiranje i organizaciju radionica za uspješne prijavitelje neposredno nakon potpisivanja ugovora o dodjeli bespovratnih sredstava.

 Svi korisnici bespovratnih sredstava prolaze radionice na kojima dobivaju važne informacije i potporu tijela u Sustavu vezano uz sve dijelove provedbe projekata s ciljem upoznavanja korisnika bespovratnih sredstava sa svim pravilima, postupcima i primjerima dobre prakse provedbe projekata u okviru ESF-a.

 Također, prema potrebi tijekom provedbe mogu se dodatno organizirati radionice o izvještavanju, javnoj nabavi, EU vidljivosti i druge radionice za koje se ukaže potreba, a vezane su uz provedbu projekata.

|  |  |
| --- | --- |
| **Ciljna skupina:** | korisnici i njihovi partneri |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj sudionika, broj radionica |
| **Institucija nadležna** **za provedbu aktivnosti:** | posrednička tijela razine 2 u suradnji sa posredničkim tijelima razine 1 |

|  |
| --- |
| 2. opći komunikacijski cilj |
| Jačanje povjerenja javnosti u institucije i procese upravljanja i korištenja sredstava ESI fondova/ESF-a kroz kontinuirano jačanje transparentnosti korištenja ESI fondova/ESF-a u skladu s propisima Europske unije i načelima najbolje prakse. |

|  |
| --- |
| *2.1. specifični komunikacijski cilj* |

*Osiguranje učinkovite suradnje i komunikacije, transparentnosti procesa i procedura i jedinstvenog pristupa u provedbi svih komunikacijskih aktivnosti tijela u Sustavu ESI fondova/ESF-a.*

### 2.1.1. Provođenje aktivnosti Mreže osoba za informiranje i komunikaciju

 UT, PT1 i PT2 s ciljem što kvalitetnije koordinacije i provedbe, imenovale su osobe za informiranje i komunikaciju (OIK) te zajednički čine Mrežu OIK-a koja osigurava provedbu komunikacijskih aktivnosti na razini OPULJP-a. Sastanke Mreže OIK-a organizira UT na kvartalnoj razini te češće u slučaju potrebe (tijekom provedbe komunikacijskih aktivnosti). Redoviti sastanci Mreže OIK-a omogućavaju pravodobno, koordinirano i pametno planiranje rasporeda provedbe komunikacijskih aktivnosti.

 UT redovito održava sastanke OIK-a unutar mreže kao platforme međusobne suradnje te razmjene iskustva i dobre prakse. Cilj aktivnosti je promicanje jedinstvenog pristupa i usklađivanje komunikacijskih aktivnosti tijela u Sustavu.

|  |  |
| --- | --- |
| **Ciljna skupina:** | tijela u Sustavu upravljanja i kontrole korištenja ESF-a |
| **Indikativan** **vremenski okvir:** | kvartalno |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj održanih sastanaka |
| **Institucija nadležna** **za provedbu aktivnosti:** | Upravljačko tijelo, posrednička tijela razine 1 i razine 2 |

### 2.1.2. Organiziranje i održavanje radionica/seminara/edukacija/konferencija vezanih uz jačanje kapaciteta osoba za informiranje i komunikaciju

###  Organiziranje i održavanje raznih radionica/seminara/ Provođenje aktivnosti Mreže osoba za informiranje i komunikaciju

 UT, PT1 i PT2 s ciljem što kvalitetnije koordinacije i provedbe, imenovale su osobe za informiranje i komunikaciju (OIK) te zajednički čine Mrežu OIK-a koja osigurava provedbu komunikacijskih aktivnosti na razini OPULJP-a. Sastanke Mreže OIK-a organizira UT na kvartalnoj razini te češće u slučaju potrebe (tijekom provedbe komunikacijskih aktivnosti). Redoviti sastanci Mreže OIK-a omogućavaju pravodobno, koordinirano i pametno planiranje rasporeda provedbe komunikacijskih aktivnosti.

 UT redovito održava sastanke OIK-a unutar mreže kao platforme međusobne suradnje te razmjene iskustva i dobre prakse. Cilj aktivnosti je promicanje jedinstvenog pristupa i usklađivanje komunikacijskih aktivnosti tijela u Sustavu.

Izobrazbi/konferencija kao ključan komunikacijski alat u jačanju kapaciteta OIK-a tijela u Sustavu. Kontinuirano jačanje kapaciteta u svrhu daljnjeg širenja informacija i stjecanja novih znanja pridonosi učinkovitijem korištenju sredstava.

 UT će tijekom 2019. godine organizirati usavršavanje kroz izobrazbe imenovanih osoba za informiranje i komunikaciju OPULJP-a koje će omogućiti usvajanje znanja i vještina potrebnih za učinkovito obavljanje aktivnosti iz područja informiranja i komunikacije.

|  |  |
| --- | --- |
| **Ciljna skupina:** | tijela u Sustavu upravljanja i kontrole korištenja ESF-a |
| **Indikativan** **vremenski okvir:** | jednom godišnje |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj održanih seminara/edukacija/konferencija, broj sudionika |
| **Institucija nadležna** **za provedbu aktivnosti:** | Upravljačko tijelo  |

### 2.1.3. Komuniciranje putem institucionalne liste e-pošte

 UT putem liste e-pošte Mreže OIK-a, članova OzP-a OPULJP-a i članova Evaluacijske upravljačke skupine OPULJP-a kontinuirano, a u odnosu na njihove nadležnosti, informira o planiranim i provedenim komunikacijskim aktivnostima, sastancima, rezultatima istraživanja, zaključcima i slično.

 Kontinuirana komunikacija doprinosi i potiče suradnju između članova Mreže OIK-a putem održavanja redovnih sastanaka, kako bi se dodatno potaknula komunikacija i razmjena iskustava te znanja na operativnoj razini.

|  |  |
| --- | --- |
| **Ciljna skupina:** | tijela u Sustavu, OzP OPULJP-a, Evaluacijska upravljačka skupina OPULJP-a |
| **Indikativan** **vremenski okvir:** | kontinuirano |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj poruka elektroničke pošte |
| **Institucija nadležna** **za provedbu aktivnosti:** | Upravljačko tijelo, posrednička tijela razine 1 i razine 2 |

### 2.1.4. Izrađivanje uputa/strategija/pravila

 UT u suradnji s PT1 i PT2 izrađuje i prema potrebi ažurira dokumente koji reguliraju područje informiranja i vidljivosti, primjerice: Komunikacijsku strategiju za Operativni program „Učinkoviti ljudski potencijali“ 2014. – 2020., Komunikacijski plan, Smjernice 10 – Informiranje i komunikacija, Priručnik o postupanju. Također, u suradnji sa KT, UT sudjeluje u ažuriranju Uputa za korisnike sredstava vezano uz informiranje, komunikaciju i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. Svi dokumenti će se distribuirati ciljnim skupinama te biti javno dostupni na mrežnim stranicama [www.esf.hr](http://www.esf.hr) i [www.strukturnifondovi.hr](http://www.strukturnifondovi.hr).

|  |  |
| --- | --- |
| **Ciljna skupina:** | tijela u Sustavu upravljanja i kontrole korištenja ESF-a i ostala tijela u sustavu ESI fondova, OzP OPULJP-a, Evaluacijska upravljačka skupina OPULJP-a |
| **Indikativan** **vremenski okvir:** | kontinuirano (prema potrebi) |
| **Izvor financiranja:** | nacionalna i EU sredstva (*Prioritetna os 5 – Tehnička pomoć*) |
| **Indikator:** | broj izrađenih dokumenata |
| **Institucija nadležna** **za provedbu aktivnosti:** | Upravljačko tijelo u suradnji s posredničkim tijelima razine 1 i razine 2 |

# Ispunjenje indikatora za Komunikacijski plan Operativnog programa „Učinkoviti ljudski potencijali“ 2014. – 2020. za 2019. godinu

 Članovi Mreže OIK-a redovito izvještavaju UT o provedbi komunikacijskih aktivnosti u okviru svoje nadležnosti. Temeljem dostavljenih kvartalnih izvješća o provedbi komunikacijskih aktivnosti UT izrađuje Prilog 01 - Kvartalno izvješće o napretku aktivnosti informiranja i komunikacije s pokazateljima po specifičnim ciljevima OPULJP-a Smjernice verzija 3.2 (od 20. studenoga 2017. godine) na razini OPULJP-a.

 Tijekom 2019. godine prikupljat će se kvantitativni i kvalitativni podaci o provedenim aktivnostima, vremenu održavanja, broju sudionika, ponavljanju, mjestu održavanja, nositelju aktivnosti, medijskoj pokrivenosti provedenih aktivnosti te iznosu i izvoru financiranja. Svi prikupljeni podaci služit će u svrhu vrednovanja te poboljšanja svih budućih aktivnosti.

 O ostvarenju i napretku u ispunjenju indikatora na razini Komunikacijskog plana za 2019. godinu (Prilog 1 - Indikatori Komunikacijskog plana Operativnog programa „Učinkoviti ljudski potencijali“ 2014. – 2020.) članove OzP-a UT će izvijestiti u okviru Godišnjeg izvješća o provedbi.

# Vremenski raspored

|  |  |  |  |
| --- | --- | --- | --- |
|  | **Priprema** |  | **Provedba** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **AKTIVNOST** | **Siječanj** | **Veljača** | **Ožujak** | **Travanj** | **Svibanj** | **Lipanj** | **Srpanj** | **Kolovoz** | **Rujan** | **Listopad** | **Studeni** | **Prosinac** |
| ***Zajedničke komunikacijske aktivnosti obuhvaćene specifičnim komunikacijskim ciljevima 1.1., 1.2. i 1.3.*** |
| Organizacija informativnih događanja |  |  |  |  |  |  |  |  |  |  |  |  |
| Održavanje mrežnih stranica (www.strukturnifondovi.hr/www.esf.hr/www.gzm.hr) |  |  |  |  |  |  |  |  |  |  |  |  |
| Izrada i distribucija informativnih i promotivnih materijala  |  |  |  |  |  |  |  |  |  |  |  |  |
| Provođenje medijskih i informativnih kampanja  |  |  |  |  |  |  |  |  |  |  |  |  |
| Provođenje istraživanja, analiza i evaluacija |  |  |  |  |  |  |  |  |  |  |  |  |
| Distribucija informacija o rezultatima evaluacija |  |  |  |  |  |  |  |  |  |  |  |  |
| Prikupljanje povratnih informacija o uspješnosti provedenih mjera promidžbe i vidljivosti |  |  |  |  |  |  |  |  |  |  |  |  |
| Društvene mreže (Facebook, Instagram,Twiter i sl.) |  |  |  |  |  |  |  |  |  |  |  |  |
| Sudjelovanje u komunikacijskim aktivnostima Koordinacijskog tijela |  |  |  |  |  |  |  |  |  |  |  |  |
| ***1.2. Specifični komunikacijski cilj - Povećanje razine osviještenosti mogućih korisnika na nacionalnoj, lokalnoj i regionalnoj razini o mogućnostima sufinanciranja, načinu prijavljivanja, Kriterijima odabira te rezultatima OPULJP-a.*** |
| **1.2.1.** Organizacija informativnih radionica/dana |  |  |  |  |  |  |  |  |  |  |  |  |
| **1.2.2.** Provođenje javnih savjetovanja sa zainteresiranom javnošću |  |  |  |  |  |  |  |  |  |  |  |  |
| ***1.3. Specifični komunikacijski cilj - Povećanje kapaciteta korisnika i pružanje potpore za aktivno uključivanje korisnika u svim fazama provedbe projekta.*** |
| **1.3.1.** Organizacija i održavanje radionica i drugih aktivnosti vezanih uz jačanje kapaciteta |  |  |  |  |  |  |  |  |  |  |  |  |
| ***2.1. Specifični komunikacijski cilj - Osiguranje učinkovite suradnje i komunikacije, transparentnosti procesa i procedura i jedinstvenog pristupa u provedbi svih komunikacijskih aktivnosti tijela u Sustavu ESI fondova/ESF-a.*** |
| **2.1.1.** Provođenje aktivnosti Mreže osoba za informiranje i komunikaciju |  |  |  |  |  |  |  |  |  |  |  |  |
| **2.1.2.** Organiziranje i održavanje radionica/seminara/edukacija/konferencija vezanih uz jačanje kapaciteta OIK-a |  |  |  |  |  |  |  |  |  |  |  |  |
| **2.1.3.** Komuniciranje putem institucionalne liste e-pošte  |  |  |  |  |  |  |  |  |  |  |  |  |
| **2.1.4.** Izrađivanje uputa/strategija/pravila |  |  |  |  |  |  |  |  |  |  |  |  |

# Pokazatelji rezultata i ostvarenja Tehničke pomoći OPULJP-a u području informiranja i komunikacije

|  |  |
| --- | --- |
| Specifični cilj | **3 –** *Podrška komunikacijskim aktivnostima u svrhu djelotvorne provedbe Komunikacijske strategije i osiguranje kvalitetnog informiranja mogućih korisnika i voditelja* |
| **Identifikacijska oznaka** | **Pokazatelj** | **Mjerna jedinica**  | **Početna vrijednost** | **Početna godina** | **Ciljna vrijednost (2023.)** | **Izvor podataka** | **Učestalost izvješćivanja** |
| **M** | **Ž** | **Ukupno** | **M** | **Ž** | **Ukupno** |
| SR504 | Ključni komunikacijski dokumenti u provedbi | Postotak |  |  | 100,00 | 2014. |  |  | 100,00 | Projekti/ISU | Godišnje |

|  |  |
| --- | --- |
| Specifični cilj | **5 –** *Tehnička pomoć* |
| **Identifikacijska oznaka** | **Pokazatelj** | **Mjerna jedinica**  | **Ciljna vrijednost (2023.)** | **Izvor podataka** |
| **M** | **Ž** | **Ukupno** |
| SO505 | Broj potencijalnih korisnika, uključujući regionalne/lokalne dionike koji su sudjelovali na informativnim događanjima | Broj |  |  | 5.000,00 | Projekti, ISU |
| SO506 | Broj informativnih događanja organiziranih za moguće korisnike, uključujući lokalne dionike | Broj |  |  | 50,00 | Projekti, ISU |
| SO507 | Broj IPV događanja namijenjenih javnosti za promidžbu OPULJP-a | Broj |  |  | 10,00 | Projekti, ISU |
| SO508 | Broj razvijenih ključnih komunikacijskih dokumenata | Broj |  |  | 4,00 | Projekti, ISU |

1. Grafički standardi OPULJP-a dostavljeni su imenovanim Osobama za informiranje i komunikaciju te su dostupni i na mrežnim stranicama ESF-a. [↑](#footnote-ref-1)
2. Dostupno na poveznici: [Informiranje, komunikacija i vidljivost projekata - Upute za korisnike za razdoblje 2014.-2020.](http://www.esf.hr/wordpress/wp-content/uploads/2015/07/Upute-za-korisnike-sredstava-2014-2020.pdf) [↑](#footnote-ref-2)
3. Dostupno na poveznici: [Grafički standardi - OP Učinkoviti ljudski potencijali](http://www.esf.hr/wordpress/wp-content/uploads/2015/02/standardi-operativni-program-ucinkoviti-ljudski-potencijali.pdf) 2014.-2020. [↑](#footnote-ref-3)